EA กำไรไตรมาส 3/62 ดีกว่าคาด-เป็นสถิติสูงสุดใหม่แนะซื้อราคาเป้าหมาย 60 บ.
EA กำไรไตรมาส 3/62 ดีกว่าคาด-เป็นสถิติสูงสุดใหม่แนะซื้อราคาเป้าหมาย 60 บ.
EA กำไรไตรมาส 3/62 ดีกว่าคาด-เป็นสถิติสูงสุดใหม่แนะซื้อราคาเป้าหมาย 60 บ.
11 พ.ย. 2562

บล.ฟินันเซีย ไซรัส ระบุในบทวิเคราะห์วันนี้(11พ.ย.62) บริษัท พลังงานบริสุทธิ์ จำกัด (มหาชน) หรือ EA แนะนำซื้อ ราคาเป้าหมายปีหน้า 60 บาท กำไรปกติไตรมาส 3/62 ดีกว่า และตลาดคาด 12-15% ทำได้ 1.76 พันลบ. เป็นสถิติสูงสุดใหม่ต่อเนื่อง จากอัตรากำไรขั้นต้นที่สูงถึง 55.8% ค่าใช้จ่ายขายและบริหารลดลงอย่างรวดเร็ว ขณะที่รายได้โรงไฟฟ้าเข้ามาเต็มที่ทุกโครงการ ทำให้ EBITDA margin สูงเป็นประวัติการณ์ที่ 67.8%
กำไรปกติ 9 เดือน ปี 2562 +35% เทียบช่วงเดียวกันของปีก่อนคาดทั้งปีน่าจะโตได้เกือบ 20% คาดปีหน้าโตต่ออีก +19% จากธุรกิจใหม่ที่ส่วนใหญ่เริ่มในไตรมาส2/63 ทั้งแบตเตอรี่เฟสแรก 1GWh รถยนต์ไฟฟ้า “MINE” ซึ่งมีคำสั่งซื้อแล้ว 3.5 พันคัน เรือไฟฟ้า โครงการ Green diesel และ PCM รวมถึงสถานีชาร์จไฟฟ้าที่ติดตั้งไปแล้ว 776 หัวชาร์จ ราคาหุ้นที่ปรับลงทำให้ PE ปีหน้าเหลือเพียง 22 เท่า คิดเป็น PEG 1.15 เท่า ถูกสุดในรอบหลายปี
 